***Образец № 2 - Проект на договор***

*(Настоящият проект на договор ще се използва при сключване на договор)*

**Д О Г О В О Р**

**№………/.....………2019 г.**

Днес,…………......…2019 г., в гр. Ловеч, между

МНОГОПРОФИЛНА БОЛНИЦА ЗА АКТИВНО ЛЕЧЕНИЕ ”ПРОФ. Д-Р ПАРАСКЕВ СТОЯНОВ” АД - ЛОВЕЧ, представлявана от д-р Румяна Петрова Нановска – Изпълнителен директор на МБАЛ“проф.д-р.Параскев Стоянов“ АД, Детелина Георгиева – главен счетоводител, с адрес 5500 гр.Ловеч, ул. ”Съйко Съев” №27, ЕИК по БУЛСТАТ 110503990, наричана за краткост ”ВЪЗЛОЖИТЕЛ” от една страна,

и

…………………………………….., със седалище и адрес на управление: ………………………, ЕИК/ код по Регистър БУЛСТАТ/регистрационен номер или друг идентификационен код ……………………………, ДДС номер ……………………………………………………..,представляван от ………………………….., в качеството на …………………………, наричано по-долу за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“)

На основание Заповед № ………………./ ……………… г. на ВЪЗЛОЖИТЕЛЯ за определяне на ИЗПЪЛНИТЕЛ на поръчка на основание чл.20, ал.4 от ЗОП с предмет ***“Спешни строително ремонтни дейности на асансьорни уредби и гаранционна поддръжка на вложените части, монтирани в сградния фонд, стопанисван и управляван от МБАЛ“проф.д-р.Параскев Стоянов”***, се сключи този договор („Договора/Договорът“) за следното:

**І. ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този договор дейност с предмет **“Спешни строително ремонтни дейности на асансьорни уредби и гаранционна поддръжка на вложените части, монтирани в сградния фонд, стопанисван и управляван от МБАЛ“проф.д-р.Параскев Стоянов“АД Ловеч**, наричана за краткост **„Услугата“**.

(2) ИЗПЪЛНИТЕЛЯТ се задължава да предоставя Услугата в съответствие с Техническата спецификация на Възложителя, Техническото предложение и Ценовото предложение на ИЗПЪЛНИТЕЛЯ, съставляващи съответно Приложение № 1, 2 и 3 към този договор и представляващи неразделна част от него.

(3) В срок до 7 седем дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите[[1]](#footnote-1), посочени в офертата на ИЗПЪЛНИТЕЛЯ, ако има такива. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 7 (седем) дни от настъпване на съответното обстоятелство.

(4) Изпълнителят трябва да изготви проектна документация по която да се извърши преустройството за всяка асансьорна уредба, оценка на риска съгласно параграф 1а, ал.1 от допълнителни разпоредби на Наредба за безопасна експлоатация и технически надзор на асансьори (НБЕТНА), параграф 1а, ал.2 т.1, т.2, т.3 и т.4 – обяснителна записка за извършените промени; техническа документация, по която е извършено преустройството; удостоверение за качество и сертификати на материалите и съставните части, използвани при преустройството; Декларация, че са оценени рисковете във връзка с извършеното преустройство.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила от датата на подписването му*.*

**Чл. 5.** Срокът на Договора е 3 месеца, считано от датата на Възлагателно писмо от Възложителя в частта за извършване на строително ремонтна дейност на асансьорните уредби и 24 месеца гаранция на вложените материали.

**Чл. 6.** Мястото на изпълнение на Договора : сградата на МНОГОПРОФИЛНА БОЛНИЦА ЗА АКТИВНО ЛЕЧЕНИЕ ”ПРОФ. Д-Р ПАРАСКЕВ СТОЯНОВ” АД – ЛОВЕЧ с адрес 5500 гр.Ловеч, ул. ”Съйко Съев” №27.

**ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** (1) За предоставянето на Услугата, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ……… (…………………………) лева без ДДС и ……… (…………) лева с ДДС (наричана по-нататък „**Цената**“, съгласно Ценовото предложение на ИЗПЪЛНИТЕЛЯ, съставляващо Приложение № 2 от договора.

(2) Тази стойност е франко местоизпълнението и включва всички такси и транспортни разходи за изпълнението предмета на настоящия даговор “Спешни строително ремонтни дейности на асансьорни уредби и гаранционна поддръжка на вложените части, монтирани в сградния фонд, стопанисван и управляван от МБАЛ“проф.д-р.Параскев Стоянов“АД Ловеч

(3)Конкретните стойности на изпълняваните дейности по ремонт на асансьорите се определят на база единичните цени, предложени от ИЗПЪЛНИТЕЛЯ в ценовото му предложение, Приложение № 3 - неразделна част от договора.

(4) В Цената по ал. 1 са включени всички разходи на ИЗПЪЛНИТЕЛЯ необходими за качествено поддържане на експлоатационната годност на асансьорните уредби.

**Чл. 8.** (1) ВЪЗЛОЖИТЕЛЯТ заплаща стойността по чл.7 на ИЗПЪЛНИТЕЛЯ , както следва :

 **I - ва вноска** - авансово 40 *%* в 3 /три/ дневен срок от датата на Възлагателно писмо от Възложителя: II - ра вноска 40 % - в 5 /пет/дневен срок след доставка на нужните асансьорни части /след приемно предавателен протокол с пълен опис в него на доставените части/ и III – та вноска 20% - в 5 дневен срок след монтаж и пускане в експлоатация и подписване на приемно-предавателен протокол от двете страни за извършени строително ремонтни дейности.

(2) Плащанията по чл.8 се извършват след оригинална фактура за дължимата сума.

(3)Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**ПРАВА И ЗАДЪЛЖЕНИЯ НА СТРАНИТЕ**

**Чл. 9** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Чл.10**.ИЗПЪЛНИТЕЛЯТ е длъжен да осигури изпълнението на дейностите по технология, осигуряваща спазването на техническите спецификации и стандартите. Дейността, предмет на договора, се извършва от квалифицирана работна сила и технически компетентно ръководство.

**Чл.11.** ИЗПЪЛНИТЕЛЯТ е длъжен да използва само технически квалифициран персонал и да обезпечава необходимата трудова и технологична дисциплина.

**Чл.12.** ИЗПЪЛНИТЕЛЯТ е длъжен да обезпечи сигурността и охраната на строителната площадка и на всички дейности, които се извършват на нея. Задължение на Изпълнителя е по време на изпълнението, работниците да бъдат инструктирани стриктно да спазват правилата по

охрана на труда, в съответствие с действащите към момента в РБългария нормативните документи.

**Чл.13.** ИЗПЪЛНИТЕЛЯТ поема цялата отговорност за правилното съхранение и опазване на материалите до тяхното влагане.

**Чл.14.** ИЗПЪЛНИТЕЛЯТ е длъжен да отстранява всички недостатъци, констатирани от ВЪЗЛОЖИТЕЛЯ и получени в резултат на некачествено изпълнение на задълженията по договора от страна на Изпълнителя.

**Чл.15**. Ако недостатъци бъдат констатирани по време на приемателно-предавателни процедури, те се отстраняват в посочен от лицето, упражняващо КОНТРОЛ и съгласуван с ВЪЗЛОЖИТЕЛЯ срок. В случай на некачествено изпълнение на извършваната работа или неотстраняване на такава, Възложителят заплаща на Изпълнителя половината от извършената

дейност.

**Чл.16**. ИЗПЪЛНИТЕЛЯТ е длъжен да отстранява за своя сметка всички недостатъци и дефекти, възникнали в рамките на посочените гаранционни срокове.

**Чл.17**. ИЗПЪЛНИТЕЛЯТ е длъжен да поддържа връзка с ВЪЗЛОЖИТЕЛЯ в лицето на упълномощен от него представител и да се съобразява с указанията му относно качественото и

точно изпълнение на работата.

**Чл.18.** ИЗПЪЛНИТЕЛЯТ е длъжен да представи пред компетентните органи всички необходими документи за получаване на Разрешение за ползване на асансьорните уредби и да представи на Възложителя полученото Разрешение преди пускането в експлоатация на съоръжението.

**Чл.19**. ВЪЗЛОЖИТЕЛЯТ е длъжен да предостави на Изпълнителя строителна площадка.

**Чл.20.** ВЪЗЛОЖИТЕЛЯТ определя свои упълномощени представители, които да контролират във всеки един момент изпълнението на договора по отношение на качеството, количеството, етап на изпълнение, спазване на работния график, технически параметри, и други, без с това да пречи на дейността на ИЗПЪЛНИТЕЛЯ. Те приемат и подписват всички документи по изпълнението на дейностите предмет на договора.

**Чл.21.** ВЪЗЛОЖИТЕЛЯТ е длъжен да заплати уговорената цена по предвидените в договора ред и срокове.

**Чл.22.** Страните определят свои упълномощени представители по настоящия договор, както следва:

ЗА ВЪЗЛОЖИТЕЛЯ:…………………………………………………………

ЗА ИЗПЪЛНИТЕЛЯ:…………………………………………………………

**Чл.23.** Възложителят има право да поиска отстраняването от дейността на персонал при обосновани случаи на незадоволителна компетентност и/или нарушения на технологичната дисциплина. Изпълнителят е длъжен веднага да замени тези лица с други. Възложителят не носи отговорност за трудово-правните взаимоотношения на Изпълнителя с персонала.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 24.** (1)Предаването на изпълнението на Услугата за всяка дейност се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯв два оригинални екземпляра – по един за всяка от Страните („**Приемо-предавателен протокол**“).

(2). При неизпълнение на задължения на ИЗПЪЛНИТЕЛЯ се съставят протоколи за вреди, подписани от представители на страните.

(3). За извършената строително ремонтна дейност на асансьор се представя СМР, подписано от представители на ВЪЗЛОЖИТЕЛЯ и на ИЗПЪЛНИТЕЛЯ.

**Чл. 25. (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2.да поиска преработване и/или допълване на отчетите/докладите/материалите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ / когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ];

3. да откаже да приеме изпълнението при съществени отклонения от договореното / в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договор.

**(2)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 3 (*три*) дни след изтичането на срока на изпълнение по чл. 5 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 31 – 35 от Договора.

**САНКЦИИ ПРИ НЕИЗПЪЛНЕНИЕ**

**Чл. 26.** При просрочване изпълнението на задълженията по този Договор, неизправната Страна дължи на изправната неустойка в размер на 1% (едно на сто) от Цената съответната дейност за всеки ден забава, но не повече от 10% (*десет* на сто) от Стойността на Договора.

**Чл. 27.** При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**Чл. 28.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 29.** (1) Този Договор се прекратява:

1. с изтичане на Срока на Договора ;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 30.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. ИЗПЪЛНИТЕЛЯТ е прекратил изпълнението на Услугите за повече от 30 (тридесет) дни;

2.ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация.

**(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**Чл. 31.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички [отчети/разработки/доклади], изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**ФОРСМАЖОРНИ ОБСТОЯТЕЛСТВА**

**Чл.32.** Страните по настоящия договор, не дължат обезщетение за понесени вреди и загуби, ако последните са причинени в резултат на непреодолима сила.

**Чл.33.** "Непреодолима сила" по смисъла на този договор е непредвидено и/или непредотвратимо събитие от извънреден характер, възникнало след сключване на договора.

**Чл.34.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както

и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

**Чл.35.** Докато трае непреодолимата сила, изпълнението на задълженията и свързаните с тях насрещни задължения се спира.

**Чл.36.** Не представлява "непреодолима сила " събитие, причинено по небрежност или чрез умишлено действие на някоя от страните или техни представители и / или служители.

**Чл. 37.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

**СПОРОВЕ**

**Чл.38.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от този договор.

**Чл.39.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони в компетентния съд.

**ДРУГИ УСЛОВИЯ**

**Чл.40.** Нито една от страните няма право да прехвърля правата и задълженията, произтичащи от този договор.

**Чл.41.** За неуредените въпроси в настоящият договор се прилага действащото българско законодателство.

**Чл.42.** Финансирането на Договора, съгласно разпоредбата на чл. 114 от ЗОП.

Неразделна част от настоящия Договор са следните приложения:

1. Техническа спецификация на Възложителя;

2. Техническо и Ценово предложение на Изпълнителя;

Настоящият Договор се подписа в три еднообразни екземпляра – два за Възложителя и един за Изпълнителя.

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

Изпълнителен директор:

 / Д-р Румяна Нановска /

ГЛ.СЧЕТОВОДИТЕЛ:

 / Детелина Георгиева /

1. [↑](#footnote-ref-1)